**РАЙОННА ИЗБИРАТЕЛНА КОМИСИЯ 04-ВЕЛИКО ТЪРНОВО ЗА ИЗБОРИТЕ ЗА НАРОДНИ ПРЕДСТАВИТЕЛИ НА 11 юли 2021 г.**

**П Р О Т О К О Л № 27**

 Днес, 11.07.2021 г. – 16.30 ч. Районна избирателна комисия - Велико Търново се събра на редовно заседание в състав:

 Председател: Николай Красимиров Илиев

 Зам.-председател: Десислава Стефанова Йонкова

 Членове: 1. Николина Красимирова Митева

 2. Силвия Дечева Дечева

 3. Цветомира Райнова Йорданова - Атанасова

 4. Йоана Александрова Иванова

 5. Диана Филипова Петрова

 Поради отсъствието на секретаря на комисията, председателя уведоми комисията, че решението ще се подпише от заместник председателя Десислава Йонкова.

 Комисията има необходимия кворум за вземане на решения. Председателят уведоми присъстващите членове на комисията, че заседанието ще се проведе при следния дневен ред, а именно:

1. Произнасяне по жалби и сигнали.
2. Разни.

 Комисията единодушно прие така предложения дневен ред. Пристъпи се към разглеждане на точките от приетия дневен ред.

*1. Произнасяне по жалби и сигнали.*

Председателят на комисията предложи за гласуване следния проект на решение:

**„РЕШЕНИЕ
№ 289
Велико Търново, 11.07.2021г.**

**ОТНОСНО**: Жалба с вх. № 481/11.07.2021 г. – 16,08 ч. от Ивета Кабакчиева – кандидат за народен представител от КП „ БЪЛГАРСКИТЕ ПАТРИОТИ – ВМРО, ВОЛЯ, НФСБ“

Постъпила е жалба под горния вх. номер, в която се излагат твърдения за нарушаване на Изборния кодекс в СИК № 040400040, гр. Велико Търново, извършвано от член на секцията. Нарушението се изразява в това, че член на СИК стои на разстояние по – малко от 1 м. от специализираното устройство за гласуване и указва на всеки един избирател начина, по който да го прави. В сигнала се твърди, че по този начин, членът на СИК има видимост колко бутона и къде натиска избирателя, като дори проследява етапите до които е стигнал избирателя.

Извършена е проверка за изложените в жалбата твърдения, вкл. е проведен разговор със Зам. - председателя на СИК 040400040, гр. Велико Търново, който заяви, че наистина член на секцията осъществява съдействие на избиратели с оглед машинното гласуване, но същото се извършва от разстояние и без да се насочва гласуването за определена партия или коалиция, което може да бъде потвърдено и от останалите членове на СИК 040400040, гр. Велико Търново.

Не са констатирани нередности при провеждане на изборния процес и с цел осигуряване законосъобразност при провеждане на изборния процес са дадени указания за спазване на разстояние на членовете на СИК, които осъществяват съдействие на избирателите, гласуващи машинно, като съдействие следва да се указва само при желание от тяхна страна.

Предвид горното, Районна избирателна комисия - Велико Търново, на основание чл. 72, ал. 1, т. 20 от Изборния кодекс

**Р Е Ш И:**

Оставя Жалба с вх. № 481/11.07.2021 г. – 16,08 ч. от Ивета Кабакчиева – кандидат за народен представител от КП „ БЪЛГАРСКИТЕ ПАТРИОТИ – ВМРО, ВОЛЯ, НФСБ“ без уважение.

Настоящото решение подлежи на обжалване в тридневен срок от по-късното по ред обявяване/публикуване пред ЦИК - гр. София.“

Комисията гласува, както следва:

 Председател: Николай Красимиров Илиев - за

 Зам.-председател: Десислава Стефанова Йонкова - за

 Членове: 1. Николина Красимирова Митева - за

 2. Силвия Дечева Дечева - за

 3. Цветомира Райнова Йорданова – Атанасова - за

 4. Йоана Александрова Иванова - за

 5. Диана Филипова Петрова - за

Решението беше взето в 16:31 ч.

Председателят закри заседанието.

 **Председател:**

 / Николай Илиев /

 **Зам.-председател:** / Десислава Йонкова /